**Správa o výchovno-vzdelávacej činnosti, jej výsledkoch a podmienkach za školský rok**

**2018/2019**

**Správu vypracovala a predkladá:** riaditeľka Cirkevnej materskej školy sv. Terezky

 Mgr. Lucia Máťošová, s. Mária Benedikta, FDC

 V Michalovciach dňa 7.8.2019

**Správa bola prerokovaná v pedagogickej rade** dňa : 23.8.2019

**V Rade školy** **pri CMŠ sv. Terezky, Farská 1, Michalovce** dňa: 28.10. 2019

Správa bola**schválená zriaďovateľom**: Kongregácia dcér Božskej Lásky na Slovensku,

 Halenárska 8, Trnava

 V Trnave dňa: 31. 10. 2019

..............................................................................

ThLic. Daniela Vengliková - S. M. Felicitas, FDC

provinciálna predstavená

za zriaďovateľa

**VÝCHODISKÁ A PODKLADY**

Správa je vypracovaná v zmysle:

1. Vyhlášky Ministerstva školstva SR č. 9/2006 Z.z. zo 16. decembra 2005 o štruktúre a obsahu správ o výchovno – vzdelávacej činnosti, jej výsledkoch a podmienkach škôl a školských zariadení

2. Metodické usmernenie MŠ SR č. 10/2006 – k vyhláške MŠ SR č.9/2006 Z.z.

3. Koncepcia rozvoja materskej školy na roky 2016/2021

4. Plán práce školy na rok 2018/2019

5. Správa o hospodárení

6. Spolupráce Rady školy, Rodičovské združenie

7. Aktivity

**Správa o výsledkoch a podmienkach výchovno-vzdelávacej činnosti Cirkevnej materskej školy sv. Terezky, Farská 1, Michalovce, za školský rok 2018/2019.**

ZÁKLADNÉ IDENTIFIKAČNÉ ÚDAJE O ŠKOLE

|  |  |
| --- | --- |
| **Názov školy** | Cirkevná materská škola sv. Terezky |
| **Adresa školy** | Farská 1, 071 01 Michalovce |
| **Zriaďovateľ školy** | Kongregácia Dcér Božskej Lásky na Slovensku, Halenárska 8,  917 01 Trnava |
| **Telefón** | 0904 722 570 |
| **IČO****DIČ** | 355063852020735420 |
| **Internetová adresa školy** | [www.cmsterezky.sk](http://www.cmsterezky.sk/) |
| **Elektronická adresa školy** | cmsmichalovcefdc@gmail.com |
| **Vedúci zamestnanec školy** | Mgr. Lucia Máťošová– S. M. Benedikta, FDC riaditeľka |
| **Rada školy** **k 28.10.2019** | **Za zriaďovateľa:**ThLic. Mária Panocová, S. M. Hieronyma FDC – predseda Rady školyMgr. Ing. Emília Sikeliová, S. M. Sávia, FDCMária Štofová, S. M. Justína, FDCMgr. Petra Domoráková, S. M. Alžbeta, FDCIng. Michaela Knežová**Za pedagogických zamestnancov:**Mgr. Mária Zorvanová**Za nepedagogických zamestnancov:**Viera Ondíková**Za rodičov:**Ing. Jana AntoničováIng. Zuzana Kornúcová |
| **Pedagogická rada k 23.8.2019** | Mgr. Lucia Máťošová, S. M. Benedikta, FDCMgr. Petra Domoráková, S.M. Alžbeta, FDCMgr. Henrieta SaboslajováMgr. Mária ZorvanováMgr. Gabriela VozárováMária ĎurišinováIng. Michaela Knežová |
| **Metodické združenie** | Mgr. Gabriela Vozárová – vedúca MZ |
| **Pedagogickí zamestnanci****v školskom roku 2018/2019** | **5 kvalifikovaných učiteliek:**Mgr. Lucia Máťošová, S. M. Benedikta, FDCMgr. Petra Domoráková, S.M. Alžbeta, FDCMgr. Gabriela VozárováMgr. Henrieta SaboslajováMária ĎurišinováMgr. Mária Zorvanová – dopĺňa si kvalifikáciuIng. Michaela Knežová– dopĺňa si kvalifikáciu |
| **Nepedagogickí zamestnanci****v školskom roku 2018/2019** | **5 nepedagogických:**Mária Štofová – vedúca ŠJViera Ondíková – kuchárkaJana Nistorová- pomocná sila v kuchyni, upratovačkaIveta Pauličová - upratovačkaIng. Michaela Kňežová – ekonómka**Dohody:**Stanislav Bamburák – školník |
| **Počet detí ( výkaz škol. 1-01 k 15. 9. 2018)** | 73 detí |
| **3 ročné deti** | 24 detí |
| **4 ročné deti** | 14 detí |
| **5 ročné deti** | 24 detí |
| **6 ročné deti** | 11 detí |
| **7 ročné deti** | 0 dieťa |
| **Deti so špeciálnymi výchovno-vzdelávacími potrebami**  | 0 |
| **Deti zapísané do 1. ročníka ZŠ** | 27 detí |
| **Odložená školská dochádzka** | 4 deti |
| **Absolventi predprimárneho vzdelávania** | 23 detí |

**ÚDAJE O ĎALŠOM VZDELÁVANÍ PEDAGOGICKÝCH ZAMESTNANCOV ŠKOLY V ŠK. ROKU 2018/2019**

Všetci pedagogickí zamestnanci sa podieľali na plnení hlavných úloh metodického združenia. Počas celého roka sa postupne hlbšie oboznamovali s  osnovami a tvorili týždenné projekty podľa ŠkVP. Vzájomne si vymieňali skúsenosti, poznatky o inovačných metódach, ktoré sa im osvedčili pri určitej edukačnej aktivite. Pri VVČ rozvíjali tvorivú činnosť detí používaním zaujímavých didaktických pomôcok, ktoré si pripravili samy. Jeden pedagogický zamestnanec začal adaptačné vzdelávanie. V materskej škole sme mali počas školského roka sedem študentiek na súvislú pedagogickú prax.

**ZREALIZOVANÉ AKTIVITY V ŠKOLSKOM ROKU 2018/2019**

**ÚDAJE O SPOLUPRÁCI, AKTIVITÁCH A PREZENTÁCII NA VEREJNOSTI**

**Spolupráca s rodinou**

* pohovory s rodičmi o výchovných problémoch s deťmi v konzultačných dňoch, ale aj priebežne podľa potreby,
* účasť rodičov na rodičovských spoločenstvách,
* oslava sv. Terezky
* deň materských škôl
* športové dni
* vystúpenie pre starých rodičov
* čítanie kníh starými rodičmi pred odpoludňajším odpočinkom
* vianočné vystúpenie detí
* Mikulášske dopoludnie
* Karneval
* vystúpenie na Deň rodiny,
* Deň detí- týždeň hier a aktivít pre deti,
* rozlúčka s predškolákmi spojená so sv. omšou a slávnostným odovzdávaním osvedčení o predprimárnom vzdelávaní,
* tvorivé adventné dielne
* predplavecká príprava detí
* depistáž ku školskej zrelosti
* testy školskej zrelosti
* koncoročný výlet Blatná Polianka

**Účasť na sv. omšiach a duchovných aktivitách:**

* každý mesiac v kaplnke sv. Terezky
* v prikázané sviatky vo farskom kostole
* koledovanie na farskom úrade
* Deň s Matkou Františkou – oslava 150. výročia založenia kongregácie
* rozlúčky s predškolákmi a slávnostného odovzdávania osvedčení o predprimárnom vzdelávaní,
* záveru školského roka
* požehnanie detí
* zapojenie sa do modlitby ruženca – Milión detí sa modlí ruženec
* modlili sa za duše v očistci

**Spolupráca so SZUŠ**

* výchovný koncert SZUŠ pre deti,

**Spolupráca s inými MŠ**

Zorganizovali sme jedno kolo mestskej ligy materských škôl v pohybovej zdatnosti „O pohár primátora mesta Michalovce.

V  tomto školskom roku sa deti zúčastnili speváckej súťaže Slávik v materskej škole a výtvarnej súťaže, kde sa mohli zapojiť a preukázať svoju zručnosť vo výtvarných činnostiach rôznymi technikami.

Navštívíli sme CMŠ sv. Terezky v Humennom, deti boli na karnevale svätých.

**Spolupráca s  inými inštitúciami**

* návšteva dopravného ihriska,
* spolupráca so Súkromným špeciálno – pedagogickým centrom
* zapojenie sa do projektu Dorotka v MŠ
* edukačný program v spolupráci s policajným zborom.
* vystúpenia v stacionári pre dôchodcov
* pravidelné návštevy knižnice Gorazda Zvonického v Michalovciach
* zapojenie sa programom do osláv mesta Michalovce
* mestská športová olympiáda
* divadelné predstavenia – Theatrum, Cilliling...
* spolupráca z CZŠ sv. Michala – Ondrejský jarmok, otvorená hodina pre predškolákov.
* Spolupráca s VIII. ZŠ – Otvorená hodina pre deti

**Dobročinné akcie**

* Pomoc Matky Františky núdznym – zbierka potravín a detského oblečenia pre Občianske združenie Pomoc rodine v núdzi.

**Údaje o projektoch, do ktorých je škola zapojená**:

* celoročne sme sa zapojili do projektu Školské ovocie, Školské mlieko
* v separovaní sme sa zapojili do Ježka Separka

**Údaje o inšpekčnej činnosti**

* Štátna školská inšpekcia v tomto školskom roku nevykonala v CMŠ inšpekciu

**Údaje o finančnom a hmotnom zabezpečení výchovno-vzdelávacej činnosti**

* Správa o hospodárení za kalendárny rok 2018 je uvedená v prílohe.
* Významným finančným zdrojom na pokrytie rôznych akcií pre deti a potrieb materskej školy bol dobrovoľný rodičovský príspevok vo výške 4 110 € a bol do konca školského roka vyčerpaný.

**Dobrovoľný rodičovský príspevok** bol v školskom roku 2018/2019 použitý na financovanie potrieb:

* nákup drogérie – 1070,47€
* náklady na rôzne akcie - divadelné predstavenia - 703€
* mikulášske balíčky – 172,70€
* vianočné darčeky a besiedka – 200,28 €
* nákup darčekov pre deti udelených pri školských akciách – 391,73
* darčeky pre predškolákov, nákup detskej literatúry, obrusov, rekvizity na vystúpenia, kancelárskeho a papierenského tovaru, rôznych pomôcok pre deti, cestovné na súťaže – 1078,08 €
* Tablo pre predškolákov –234 €
* Občerstvenie,  guláš na Deň rodiny a výzdoba – 172,14 €
* Poistenie – 87,60 €

**Údaje o priestorových a materiálno technických podmienkach školy**

* Cirkevná materská škola sv. Terezky v Michalovciach (ďalej materská škola - CMŠ) poskytuje celodennú starostlivosť deťom vo veku od 3 - 6 rokov a deťom s odloženou povinnou školskou dochádzkou. Materská škola poskytuje deťom aj možnosť poldenného pobytu.
* Materskú školu tvoria dve šatne, kuchyňa, výdajňa stravy, dve umyvárne so sociálnym zariadením, dve sprchy a tri triedy. Prvá trieda je určená deťom pre deti 3-6 ročné. Nemá samostatnú spálňu, ležadlá sa každodenne rozkladajú a skladajú. Druhá trieda je určená deťom 5-6 ročným. Trieda je spojená so spálňou, ktorá sa nachádza na vybudovanom pódiu v triede. Tretia trieda je pre 4-6 ročné deti. Nemá samostatnú spálňu, ležadlá sa každodenne rozkladajú a skladajú.
* CMŠ má svoju kuchyňu a výdajňu stravy.
* Kuchyňa prešla rekonštrukciou , bol opravený odpad a nanovo položená dlažba. V kuchyni a vo výdajni stravy bola urobená hygienická maľba.
* Kuchyňa a výdajňa stravy májú nové umývačky riadu.
* V šatni detí bola položená nová podlaha a bola vymaľovaná.
* Triedy sú vybavené CD prehrávačom, počítačom, multifunkčným zariadením, vo dvoch triedach je televízia a v jednej interaktívna tabuľa. Učiteľky majú k dispozícií digitálny fotoaparát.
* Počítač (notebook) pre spracúvanie personálnej agendy je umiestnený v kancelárii.
* Učebné pomôcky a hračky sú postačujúce a priebežne ich dopĺňame novými.
* Exteriér CMŠ tvorí školský dvor, ktorý tvorí prevažne trávnatá plocha, preliezky, pieskovisko a altánok, domček. V zadnej časti materskej školy je časť školského dvora pre najmenšie deti.
* Boli zrekonštruované pieskoviská a vymenil sa piesok.

**Údaje o koncepčnom zámere rozvoja školy a vyhodnotenie**

Koncepcia rozvoja cirkevnej materskej školy sv. Terezky sa zameriava na komplexný rozvoj osobnosti dieťaťa v duchu evanjelia a s dôrazom na:

* jedinečnosť dieťaťa, jeho talenty a potreby
* hodnotovú orientáciu detí, aby sa z nich stali slušní ľudia s vysokým morálnym kreditom, čo bude prínosom pre ich osobný i spoločenský život
* vytvorenie priaznivej a nerušivej rodinnej atmosféry s rešpektovaním dieťaťa ako jedinečného subjektu výchovy
* vytváranie podmienok pre deti s odloženou školskou dochádzkou
* individuálny prístup, diagnostikovanie a výber vhodných metód, foriem a prostriedkov
* cielenú prípravu dieťaťa na vstup do základnej školy a do života vôbec.
* Vychádzajúc z toho, že materská škola je cirkevná, dôraz vo výchove kladieme na kresťansko humanistický prístup a výchovný preventívny systém, pričom našim hlavným cieľom je vytvoriť optimálne a pokojné podmienky pre deti predškolského veku, aby tak mohli prežiť šťastné detstvo, v ktorom nechýba láska a istota dodávajúca silu k zodpovednému zvládaniu neskorších úloh a výziev.
* Prehlbujeme náboženský a duchovný život u detí, zamestnancov a rodičov každodennou spoločnou modlitbou ako aj prežívaním slávností a sviatkov jednotlivých liturgických období a účasťou na sv. omšiach.
* V oblasti vzdelávania sledujeme výzvy a aktivity MŠ SR, udržiavajúc tak štandardy vzdelávacieho programu.
* V oblasti výchovy ako katolícka materská škola pomáhame našim otcom biskupom uviesť do praxe výzvu Sv. otca Benedikta XVI. – venovať sa pastorácii detí na školskej úrovni a zaistiť tak deťom okrem kvalitného vzdelávania i duchovnú, morálnu, integrálnu a ľudskú výchovu. Vo výchovnom procese a v nasledovaní Božej služobnice Matky Františky Lechnerovej uprednostňujeme pedagogiku povzbudzovania v duchu rady: „Robiť dobro, rozdávať radosť, urobiť šťastným a viesť do neba.“

**Zámery koncepčného rozvoja na školský rok 2019/2020**

**•** v rámci skvalitnenia pripravenosti detí do školy podporiť logopedický rozvoj pridaním viacerých aktivít zameraných na jazykovú oblasť

* pridať aktivity podporujúce pohybový vývin a zručnosť (rozvoj hrubej motoriky)
* zamerať sa na aktivity podporujúce predčitateľskú gramotnosť
* pokračovať v podpore sebahodnotiacich schopností
* zapájať sa do misijných projektov
* organizovať besedy v CMŠ s odborníkmi (detský stomatológ, hasiči, policajti…)
* podporiť kultúru spoločenstva. Pomáhať deťom vnímať a rešpektovať druhého aj s jeho rozdielnosťou, myslieť v intenciách spoločenstva, spolupracovať na spoločnej úlohe, vedieť si rozdeliť úlohy aj bez prítomnosti dospelého
* hľadať finančné prostriedky na opravu budov školy a školského areálu

**Vyhodnotenie plnenia cieľa:**

**Výchovno-vzdelávacia oblasť**

Pri plnení úloh sme vychádzali z POP MŠ SR na školský rok 2018/2019, Štátneho vzdelávacieho programu, Školského vzdelávacieho programu a Rámcového vzdelávacieho programu predmetu Katolícke náboženstvo pre predprimárne vzdelávanie, ktoré vydalo KPKC v Spišskej Novej Vsi v roku 2009. Súčasťou vzdelávacej činnosti bola výučba katolíckeho náboženstva. Hudobné a výtvarné aktivity ako integrálna súčasť výchovno-vzdelávacieho procesu mali dominantné zastúpenie. Rozvíjanie environmentálneho cítenia a vzťahu k prírode sme u detí uplatňovali cez vlastné zážitky a experimentovanie v rôznych aktivitách.

Zamerali sme sa hlavne na:

* upevňovanie duchovných kompetencií u detí, vedenie k osobnej modlitbe;
* získavanie kompetencií v literárnej a jazykovej gramotnosti;
* správny fyziologický a somatický vývin dieťaťa, držanie tela, koordináciu pohybov, odstraňovanie obezity;
* utváranie pozitívnych postojov detí k svojmu zdraviu a k zdraviu druhých;
* rešpektovanie osobného tempa detí;
* zlepšenie grafomotorického prejavu (od najmladšej vekovej skupiny);
* 5-6 ročné deti - koncentrácia pozornosti, slovná zásoba, grafomotorika, integrácia prosociálnej výchovy do všetkých oblastí, emocionálna výchova;
* deti s odloženým začiatkom plnenia povinnej školskej dochádzky – zameranie na rozvoj tej oblasti osobnosti, ktorá bola problémová a stala sa príčinou odkladu školskej dochádzky (emocionálna, logopedická...); u týchto detí sme zaznamenali progresívny posun a dozrievanie, v niektorých prípadoch boli problémy komplexnejšie, vyžadujúce dlhodobejší odborný prístup v danej oblasti;
* na základe rovnosti a spravodlivosti sme umožňovali deťom vyjadriť svoje potreby, akceptovali sme individualitu dieťaťa a právo na jeho vlastný názor;
* skvalitnenie spolupráce s rodinou, odborné poradenstvo - konzultácie;
* zvyšovanie odbornosti pedagogických zamestnancov
* zabezpečovanie nevyhnutných opráv, pomôcok.

Pri príprave 5-6 ročných detí na vstup do základnej školy učiteľky využívali v práci alternatívne prvky, posilňovali samostatnosť, tvorivosť, osobnú integritu a utvárali základy osobnej zodpovednosti dieťaťa (každodenne). Deti boli vedené k rešpektovaniu individuálnych osobností, pri hodnotení rôznych situácií deti prejavovali svoj postoj, vzniknuté spory sa učili riešiť na základe podnetov ostatných detí. Prostredníctvom pedagogickej diagnostiky učiteľky odhaľovali oblasť, v ktorej deti nedosahujú školskú zrelosť, pričom spolupracovali s CPPPaP a s rodičmi.

K 1. 9. 2019 odišlo do ZŠ 23 detí, 4 deti majú odloženú školskú dochádzku. Integrované deti našu MŠ nenavštevovali.

**Duchovný rozvoj detí**

Náboženská výchova tvorila integrálnu súčasť celkovej formácie detí, realizovala sa na dobrej úrovni. Ciele náboženstva sme plnili podľa novej metodiky. Veľmi kladne hodnotím rozvoj duchovnej oblasti detí. Deti sme viedli k vytváraniu a upevňovaniu kladného vzťahu k Bohu, k sebahodnoteniu a hodnoteniu iných z pohľadu Ježišových postojov. Uplatňovali sme kresťanskú filozofiu a morálku v každodennom živote detí. Snažili sme sa o výchovu empatického človeka prejavmi lásky, radosti, pomoci. Dbali sme o formovanie citlivého detského svedomia. V ranných kruhoch sme sa pravidelne modlili, deti vyjadrovali konkrétne úmysly. Aktívne sa zúčastňovali na svätých omšiach - počúvanie Božieho slova, spev, prosby. Modlitba je viac zvnútornená, rozlišujú viac podstatu a rozdiel medzi prosbou a vďakou. Duchovný život sme rozvíjali rannými modlitbami, v edukácii náboženstva, príbehmi zo života svätých, oslavou cirkevných sviatkov, detskými svätými omšami, modlitbou ruženca a krížovej cesty.

**PERCEPTUÁLNO-MOTORICKÁ OBLASŤ**

**Splnené**

Prostredníctvom pohybových hier sme sa snažili v deťoch vzbudiť živý záujem o pohyb a budovať v nich povedomie dôležitosti správneho životného štýlu, v ktorom neabsentuje pohybová aktivita.

V oblasti hrubej motoriky sme venovali zvýšenú pozornosť správnemu držaniu tela, zdravotné cviky sme zaraďovali aj mimo telovýchovných činností, umožnili sme dostatok pohybovej aktivity. Upevňovali sme hlavne vôľové vlastnosti, snahu byť úspešným, vzájomnú pomoc a toleranciu. Naše vytýčené ciele a úlohy sme plnili všetkými organizačnými formami a prostriedkami a výberom vhodných metód. V rámci možností sme využívali areál školskej záhrady. Denne sme uskutočňovali ranné cvičenie, precvičovali klenbu, dýchanie, držanie tela a všetky svalové skupiny. Väčšina detí má dobrú koordináciu pohybov pri chôdzi, behu, ovládajú viac druhov skokov, poznajú primerané množstvo pohybových hier zameraných na orientáciu, rýchlosť, presnosť, pohotovosť, priateľstvo. Dýchaniu sme venovali pozornosť pri každej činnosti. Deti ovládajú základné lokomočné pohyby, pohybový aparát a telesné funkcie, prejavujú túžbu a ochotu pohybovať sa. V perceptuálno - motorickej oblasti sme dosiahli optimálne výsledky, napriek tomu sa budeme naďalej venovať deťom menej aktívnym, so sklonom k obezite, fyzicky a telesne menej zdatným, viac pozornosti budeme venovať zdravotným cvikom zameraných na správne držanie tela a dychovým cvičeniam.

Deti prejavovali veľký záujem o hudobno – pohybové aktivity. Majú osvojené rôzne tanečné prvky. Veku primerane dokážu reagovať na zmenu tempa, rytmizovať hrou na telo pri chôdzi alebo postojoch. Pohybová improvizácia je veku primeraná.

Deti majú dobre rozvinutý vzťah k výtvarným a pracovným činnostiam, ktoré boli zaraďované v priebehu dňa. Činnosti detí boli zamerané na kreatívnu samostatnú manipuláciu s rôznym materiálom zameranú na objavovanie vlastností materiálov. Lepením, krčením, vytrhávaním, spájaním, zhotovovaním výtvorov z rôzneho materiálu si deti rozvinuli technickú tvorivosť a jemnú motoriku. Primerane veku zvládajú tvorivo a zručne zhotovovať výtvory zo skladačiek, stavebníc z rôzneho materiálu postupne od väčších dielcov až po drobnejšie dieliky.

**Rezervy**

Od najmladšej vekovej skupiny sa zameriame na uvoľnenie zápästia, prácu s ceruzkou (správne držanie, správny tlak), prípravné cviky na písanie (stredná a najstaršia vek. skupina).

* pri koordinácií a rovnováhe sa najmladšie deti nesprávajú sebaisto, koordinácia je vo vývoji;
* pridávať aktivity podporujúce uvoľnený pohyb ruky a správny úchop grafického materiálu a tlaku ruky predovšetkým v najmladšej vekovej skupine;
* zaraďovať zdravotné cviky na zvýšenie ohybnosti chrbtice a správne dýchanie;
* zaraďovať podľa možností viac cvičení vonku;
* pri súťažení sústrediť pozornosť na schopnosť zmieriť sa s prehrou;
* rezerva pri šnurovaní topánok, zapínanie gombíkov, nedostatky v sebaobslužných činnostiach.

**KOGNITÍVNA OBLASŤ**

Deti si rozvíjaním pozornosti a pamäti prehlbovali poznávacie schopnosti. Pri získavaní poznatkov z okolitého sveta a života v ňom sme u detí rozvíjali okrem rozumových schopností aj environmentálne cítenie a „ekológiu srdca“. Aktivity pre deti sme sa snažili realizovať zážitkovou formou prostredníctvom edukačnej aktivity, uplatňujúc pri tom problémové učenie, podporujúc vlastnú tvorivosť a sebavyjadrenie dieťaťa. Rozvíjali sme samostatné myslenie detí, frontálne činnosti, komunikáciu, dialóg, učiteľky účinnejšie uplatňovali diferencovaný a individuálny prístup. Práca učiteliek korešpondovala s úlohami Štátneho a Školského vzdelávacieho programu. Učili deti samostatne myslieť, využiť predchádzajúce skúsenosti, vytvoriť si vlastný úsudok, deklarovať, samostatne sa rozhodovať. Deti dokážu logicky myslieť, vedia sa orientovať v priestore, poznajú geometrické tvary, dokážu vytvárať skupiny, triediť, priraďovať, poznajú a ovládajú číselný rad viac ako je predpísaný, dokážu priradiť číselný znak k počtu (primerane podľa vekových skupín).

Kládli sme dôraz na estetické cítenie, pestovanie zmyslu pre krásno, poznávanie všetkých, pre deti prístupných druhov literárneho, slovesného, ľudového a výtvarného umenia. Zúčastnili sme sa niekoľkých divadelných predstavení. Deti poznajú primerané množstvo piesní, hudobno-pohybových hier, poznajú niektoré hudobné nástroje, rozlišujú hudobné a nehudobné zvuky, ovládajú rytmus, spájajú pohyb s hudbou, improvizujú pohyb. Poznajú a rozlišujú literárne žánre, vedia charakterizovať hrdinov z literárnych diel, dramatizovať rozprávky, predniesť báseň, dokážu vystupovať pred verejnosťou, čo uplatnili na vystúpeniach organizovaných pre rodičov. Poznajú rôzny výtvarný materiál, väčšina vie správne držať ceruzku, štetec, pracovať s ním, používať nožnice, lepiť, poznajú rôzne výtvarné techniky, dokážu využiť plochu, vedia modelovať.

**Splnené**

***Základy riešenia problémov:***

* hľadá a objavuje súvislosti medzi jednotlivými informáciami, objavuje tie, ktoré sú nápomocné pri riešení problému
* rieši jednoduché problémové úlohy
* uplatňuje v hre a rôznych situáciách matematické myslenie

***Základy kritického myslenia:***

* porovnáva podobnosti a rozdiely predmetov, javov, osôb, atď.
* odôvodňuje svoje názory, prejavuje postoje, vyslovuje jednoduché úsudky
* hodnotí spontánne a samostatne vo svojom bezprostrednom okolí, čo sa mu páči/nepáči, čo je správne/nesprávne, čo je dobré/zlé na veciach, osobách, názoroch

***Základy tvorivého myslenia:***

* uplatňuje vlastné predstavy pri riešení problémov
* nachádza neobvyklé odpovede alebo riešenia
* objavuje a nachádza funkčnosť vecí, predstáv alebo myšlienok, uvedomuje si ich zmeny

**Rezervy**

* pomenovanie priestorových geometrických tvarov
* samostatné riešenie problémov alebo s pomocou učiteľa v osobnej a spoločenskej rovine
* objavovanie algoritmov riešenia úloh pokusom a omylom alebo podľa zadávaných inštrukcií, odstraňovanie prípadných chýb
* poznanie a rešpektovanie iného dieťaťa

Umelecké slovo, piesne, hudobné hádanky, hry, ale aj výtvarné aktivity budeme naďalej využívať na vyplnenie voľných chvíľ, naďalej budeme vštepovať deťom vzťah ku knihe ako k zdroju poznania. Zameriame sa na rozšírenie obzoru detí aj na širší priestor, ako je len „moje okolie“ (záujem o niektoré udalosti širšieho okolia, ktoré sa aktuálne odohrávajú).

**SOCIÁLNO-EMOCIONÁLNA OBLASŤ**

Bola uskutočňovaná vo všetkých výchovno-vzdelávacích oblastiach, systematicky plánovaná a sledovaná. Viedli sme deti k osvojovaniu a používaniu kresťanských, morálnych a etických hodnôt, k utváraniu pozitívneho postoja k sebe i k druhým, k osvojovaniu si základných pravidiel v medziľudských vzťahoch, ako je pozdraviť sa, poprosiť, ospravedlniť sa, odpustiť; podporovali sme u detí schopnosť sebaovládania. Základy empatie mali deti možnosť rozvíjať počas hrových aktivít medzi sebou, ale aj na vychádzkach k osobám chorým, zdravotne postihnutým, starým ľuďom.

Činnosť učiteliek mala primeranú úroveň pôsobenia na rozvoj identity, zodpovednosti detí, akceptovala ich potreby, práva, slobody. Učiteľky preferovali v kresťanskom duchu individuálny, láskavý a trpezlivý prístup ku všetkým deťom, podnecovali ich k vzájomnej komunikácii, sociálnej spolupatričnosti, pričom využívali rôzne formy hodnotenia a pochvaly. Deti boli vedené k orientácii v normatívnych a mravných požiadavkách s osvojením verbálnej výpovede. Mali vytvorenú atmosféru bezpečia, emocionálnej istoty, pocitu dôvery a pozitívneho usmerňovania voči druhým ľuďom. Prostredníctvom osobnej i liturgickej modlitby, návštevy kaplnky, spevom kresťanských piesní boli podnecované k vnímaniu a prežívaniu duchovných hodnôt, predovšetkým lásky k Bohu a blížnemu. Rôzne cvičenia, hry a systematickosť utužovali vzájomné kamarátske vzťahy. V tomto smere naďalej budeme pôsobiť na deti a študovať odbornú literatúru.

**Splnené**

* správa sa empaticky k svojmu okoliu
* pozerá sa na svet aj očami druhých
* správa sa v skupine, kolektíve podľa spoločenských pravidiel a noriem
* hrá sa a pracuje vo dvojici, v skupine, kolektíve
* plánuje, organizuje a hodnotí činnosť, zotrvá v hre a inej činnosti a dokončí ju
* preberá spoluzodpovednosť za seba i za činnosť skupiny
* rieši konflikty s pomocou dospelých alebo samostatne
* pomáha druhým s pomocou dospelého, aj samostatne
* akceptuje a rešpektuje multikultúrne odlišnosti detí a dospelých
* prejavuje ohľaduplnosť k svojmu prostrediu

**Rezervy**

* nadväzovanie kontaktov spoločensky prijateľným spôsobom s rovesníkmi a dospelými
* hlučnosť pri vzájomnej komunikácii

**Hodnotenie pripravenosti 5- 6 ročných detí na vstup do ZŠ**

Do ZŠ odchádza **23** detí, ktoré sú po stránke kognitívnej, perceptuálno- motorickej, sociálno -emocionálnej spôsobilé navštevovať ZŠ, čo potvrdila aj psychologická depistáž školskej zrelosti predškolákov.

**Oblasti, v ktorých škola dosahuje dobré výsledky, a oblasti, v ktorých sú nedostatky a treba úroveň výchovy a vzdelávania zlepšiť vrátane návrhov opatrení**

***Silné stránky MŠ:***

* kvalifikovanosť – odbornosť pedagógov /dvaja pedagógovia si dopĺňa predprimárne vzdelanie/
* záujem pedagogického zboru o ďalšie vzdelávanie a využívanie možností odborného rastu podporované zriaďovateľom
* dobré meno MŠ aj v okolitých obciach
* aktívna spolupráca s Radou školy pri MŠ
* pozitívne hodnotené mimoriadne akcie a prezentácia MŠ v širšej verejnosti
* zrekonštruované triedy a chodba vybavená novým nábytkom
* pozitívna klíma a atmosféra školy, otvorené, bezpečné, podnetné a priateľské prostredie
* realizácia projektov, zapájanie do súťaží
* krúžková činnosť

**Slabé stránky:**

* nedostatočné ohodnotenie pedagogických zamestnancov
* nedostatočné financovanie cirkevných materských škôl

**Ďalšie informácie o škole:**

**Voľnočasové aktivity školy**

* Krúžok Anglického jazyka: 50 detí
* Tanečný krúžok: 18 detí
* Výtvarný krúžok: 10 detí
* Predplavecká príprava: 20 detí

Správu o hospodárení predkladá: Mgr. Lucia Máťošová – riaditeľka CMŠ sv. Terezky

Príloha č. 1

**SPRÁVA O HOSPODÁRENÍ ZA ROK 2018**

|  |  |  |
| --- | --- | --- |
|   | **Finančné prostriedky získané z rozpočtu mesta na rok 2018:**  **164 354 €** |  |
| Tieto sme použili: |
| Mzdy | 97 608,53 € |
| Poistné (SP, ZP) | 34 388,78 € |
| Základne sociálne náklady | 3 111,74 € |
| PN hradené zamestnávateľom | 73,07 € |
| Energie: * *plyn*
* *voda, stočné*
* *elektrina*
 | 4 084,68 €1 493,24 €1 647,16 € |
| Telefón | 351,54 € |
| Ostatné služby a poplatky | 5 066,28 € |
| Spotreba materiálu, pomôcok | 16 528,98 € |
| **Spolu: 164 354 €** |
| **Zostatok: 0€** |

|  |
| --- |
| **Finančné prostriedky získané z mesačného príspevku na čiastočnú úhradu nákladov v materskej škole za rok 2018 a ostatné príjmy:**  **23 242,03 €** |
| Mesačný príspevok na úhradu nákladov v MŠ | 4 777,00 € |
| Krúžky | 682,00 € |
| Dary, projekty | 200,00 € |
| Ostatné výnosy | 35,00 € |
| Príjem ŠJ – potraviny, réžia | 17 548,03 € |
| Hmotná núdza | 0,00 € |
| **Spolu:**  | **23 242,03 €** |
| Tieto sme použili: |  |
| Spotreba materiálu, pomôcok | 5 506,61 € |
| Nákup potravín | 13 602,56 € |
| **Spolu: 19 109,17 €**  |
| **Zostatok: 7 132,86 €** |

|  |
| --- |
| **Finančné prostriedky získané z rozpočtu Ministerstva školstva, vedy, výskumu a športu na výchovu a vzdelávanie na rok 2018:** **4 358,00 €** |
| Tieto sme použili: |  |  |
| Nákup vzdelávacích, učebných, pracovných pomôcok a materiálu |  | 4 358,00 € |
| **Spolu:** |  | **4 358,00 €** |
| **Zostatok: 0 €** |

Správu o hospodárení vypracovala: Ing. Michaela Knežová

Správu o hospodárení predkladá: Mgr. Lucia Máťošová – riaditeľka CMŠ sv. Terezky

## PRÍLOHA Č. 2

## Rada školy pri CMŠ sv. Terezky, Farská 1, Michalovce

 p. riaditeľka

 Mgr. Lucia Máťošová

 Farská 1

 071 01 Michalovce

Michalovce, dňa 28. 10. 2019

**Vec:**

**Vyjadrenie k správe o VVČ za šk. rok 2018/2019**

Rada školy na svojom zasadnutí dňa 28. 10. 2019 prerokovala Správu o výchovnovzdelávacej činnosti, jej výsledkoch a podmienkach za školský rok 2018/2019, ktorú predložila riaditeľka CMŠ sv. Terezky.

**Stanovisko:**

Rada školy súhlasí so znením Správy o výchovno-vzdelávacej činnosti, jej výsledkoch a podmienkach za školský rok 2018/2019 v Cirkevnej materskej škole sv. Terezky, Farská 1, Michalovce, tak ako jej bola predložená.

 S pozdravom

 ThLic Mária Panocová

 Predsedkyňa rady školy pri CMŠ sv. Terezky